മാര്ക്ക് വുഡ് മൂന്നാം ടെസ്റ്റിനില്ല ലീഡ്സ്: ഇന്ത്യക്കെതിരേ നാളെ തുടങ്ങുന്ന മൂന്നാം ക്രിക്കറ്റ് ടെസ്റ്റിനുള്ള ഇംഗ്ലണ്ട് ടീമില്നിന്നു പേസര് മാര്ക്ക് വുഡിനെ ഒഴിവാക്കി. ലോഡ്സ് ടെസ്റ്റിനിടെ തോളിനു പരുക്കേറ്റതിനെ തുടര്ന്നാണു വുഡിനെ ഒഴിവാക്കിയത്. പന്ത് തടയാന് ശ്രമിക്കുന്നതിനിടെയാണു താരത്തിന്റെ തോളിനു പരുക്കേറ്റത്. ലോഡ്സിലെ അവസാന ദിവസം നാല് ഓവറുകള് മാത്രമാണു താരത്തിനെറിയാന് കഴിഞ്ഞത്. പകരം ബൗളറെ പ്രഖ്യാപിക്കാത്തതിനാല് സാദിഖ് മഹമൂദ്, ക്രെയ്ഗ് ഓവര്ടണ് എന്നിവരിലൊരാള് പകരം കളിക്കുമെന്ന് ഉറപ്പായി. ജെയിംസ് ആന്ഡേഴ്സണ്, ഒലെ റോബിന്സണ്, സാം കറാന് എന്നിവരാണു ടീമിലെ മറ്റു പേസര്മാര്. പേസര്മാരായ ജോഫ്ര ആര്ച്ചര്, സ്റ്റുവര്ട്ട് ബ്രോഡ്, ഒലി സ്റ്റോണ്, ക്രിസ് വോക്സ്, ബെന് സ്റ്റോക്സ് എന്നിവര് നേരത്തെ തന്നെ പരുക്കു മൂലം ടീമിനു പുറത്താണ്. ഓള്റൗണ്ടര് കൂടിയായ ബെന് സ്റ്റോക്സ് മാനസികാരോഗ്യം വീണ്ടെടുക്കാനുള്ള ശ്രമത്തിലുമാണ്. വിരാട് കോഹ്ലിയും സംഘവും ഇന്നലെ ഹെഡിങ്ലെ സ്റ്റേഡിയത്തില് പരിശീലനം തുടങ്ങി. ഞായറാഴ്ചയാണ് ടീം ലീഡ്സിലെത്തിയത്. താരങ്ങള് പരിശീലിക്കുന്ന ചിത്രം ബി.സി.സി.ഐ. ട്വീറ്റ് ചെയ്തിരുന്നു. അഞ്ച് ടെസ്റ്റുകളുടെ പരമ്ബരയില് ഇന്ത്യ 10 ത്തിനു മുന്നിലാണ്.